OzLabs/hebrew-wiki-articles huggingface dataset:
פטריות שנטרל

פטריות שַנטֶרֶל (שם מדעי: Cantharellus; בעברית תקנית: שעלול) הוא סוג של פטריות מאכל פופולריות. פטריות שנטרל הם סוג של פטריות מיקוריזה, כלומר הם גדלות באופן סימביוטי עם צמחים מסוימים, ועל כן קשה במיוחד לגדל אותם באופן מבוקר. פטריות שנטרל הם מסוגי פטריות המאכל הפופולריים ביותר בעולם, בין היתר בשל המראה והצבע הייחודיים של הפטריות, אשר מאפשר לדעת בביטחון שהן לא פטריות רעילות.

שם הפטריה נובע מהמילה היוונית "קנטרוס" , אשר מתייחסת לסוג של כוס יוונית עתיקה ששימשה לשתייה.

== מינים ==
ברשימה הבאה נכללים המינים של פטריות השנטרל:

{|
| valign = top |
* Cantharellus californicus
* Cantharellus afrocibarius
* Cantharellus altipes
* Cantharellus amethysteus
* Cantharellus appalachiensis
* Cantharellus aurantioconspicuus
* Cantharellus californicus
* Cantharellus cascadensis
*Cantharellus cibarius
* Cantharellus cinereus
* Cantharellus cinnabarinus
* Cantharellus coccolobae
* Cantharellus flavus
* Cantharellus formosus
* Cantharellus friesii
* Cantharellus gracilis
* Cantharellus humidicolus
* Cantharellus lateritius
* Cantharellus lewisii
| valign = top |
* Cantharellus lutescens
* Cantharellus minor
* Cantharellus miomboensis
* Cantharellus pallens
* Cantharellus persicinus
* Cantharellus phasmatis
* Cantharellus pleurotoides
* Cantharellus pseudoformosus
* Cantharellus quercophilus
* Cantharellus roseocanus
* Cantharellus spectaculus
* Cantharellus subalbidus
* Cantharellus tabernensis
* Cantharellus subpruinosus
* Cantharellus tanzanicus
* Cantharellus tenuithrix
* Cantharellus texensis
* Cantharellus vaginatus
* Cantharellus zangii
|}

== גלריה ==
<gallery>
Chanterelle Cantharellus cibarius.jpg
2007-07-14 Cantharellus cibarius Detail.jpg
Cantharellus californicus.jpg
Cantharellus tubaeformis 1.jpg
Chanterelle.jpg
Cantharellus cinereus1.JPG
Cantharellus cibarius 20090717-02.jpg
</gallery>

==קישורים חיצוניים==

* [https://species.wikimedia.org/wiki/Cantharellus הדף של פטריות שנטרל באתר ויקימינים]

==הערות שוליים==

קטגוריה:פטריות בסיסה
קטגוריה:פטריות שתוארו ב-1821
שנטרל
מוקסין סיני

מוקסין סיני (שם מדעי: Deinagkistrodon acutus) הוא מין של נחש ארסי ממשפחת הצפעיים החי ברחבי דרום-מזרח אסיה והוא מין יחיד בסוגו. נחש זה כה ארסי שקיבל את שמו האנגלי: "hundred-pace snake" - "נחש מאה הצעדים", עקב אמונה עממית שלאחר הכשה מתים כעבור 100 פסיעות (בחלק מהמקומות האמונה היא על 50 פסיעות). 
== מאפיינים ==
המוקסין מגיע לאורך 0.8-1 מטר והגדול ביותר שנמדד הגיע לאורך 1.55 מטר. צבעו חום-בהיר עם רצועות משולשות בצבע אדום-בהיר המוקפות בשחור. ראשו של הנחש שחור עם עיניים גדולות וצהובות וגומות שקועות החשות בטרף בעל חם גוף. צורת הראש משולשת ובעלת חוטם מחודד הפונה מעלה. הנחשים הצעירים בהירים יותר מהבוגרים אך דומים מאוד.

נחש זה חי במדינות: דרום-סין, טאיוואן, צפון וייטנאם ובלאוס. הוא שוכן במדרונות הרים עד גובה 1,350 מ' ובאזורי סלעים אך גם באזורים נמוכים יותר ואפילו בקרבת החוף. הוא מצוי בעיקר בין הסלעים והצמחייה הנמוכה וכן ליד נחלים רדודים. הוא יכול להימצא גם סביב בתים ביניהם מסתובבים חולדות, עכברים וטרף דומה הקרוב למגורי האדם. 

הנחש צד בלילה מיני מכרסמים ויונקים דומים, עופות, זוחלים ודו-חיים שונים. הוא איטי רוב זמנו אך בעת הכשה הוא מהיר להפליא, מה שעוזר לו להכות בקורבנו. הנחש מייצר 214 גרם ארס או 0.04 מ"ג/ק"ג לפי ממד ה-LD50. לנחש זה מיוחסים לא מעט מקרי מוות בתפוצתו, אך יש לו נסיוב היכול להציל מטופל המגיע בזמן.

==קישורים חיצוניים==

קטגוריה:בעלי חיים שתוארו ב-1888
קטגוריה:טקסונים שתוארו בידי אלברט גינטר
קטגוריה:צפעוני גומה
קטגוריה:זוחלים יחידים בסוגם
קטגוריה:סין: זוחלים
קטגוריה:לאוס: זוחלים
קטגוריה:וייטנאם: זוחלים
בדיוק כמו הירח

בדיוק כמו הירח הוא סינגל שהוקלט על ידי הזמרת-יוצרת הישראלית יובל דיין, מתוך אלבומה השני, "ליבי ער". השיר יצא לאור ב-7 במרץ 2016, על ידי חברות התקליטים הליקון וארומה מיוזיק, כסינגל השלישי מתוך האלבום.

השיר הגיע למקום השני במצעד של גלגלצ, והרביעי במצעד של רשת ג'.

== רקע וכתיבה ==
השיר נכתב והולחן על ידי יובל דיין עצמה, והופק על ידה ועל ידי גלעד שמואלי. השיר הוא מעין בלדת פופ. יוסי חרסונסקי סקר את השיר בחיוב ואף העניק לו ציון של שלושה וחצי כוכבי זהב מתוך חמישה בסך הכל.

בנוסף לכך, עלה השיר לרשת הזרמת המדיה ספוטיפיי, בסמוך לצאתו.

== וידאו קליפ ==
טרם יצא הווידאו קליפ המלא של השיר, העלתה יובל דיין לערוץ היוטיוב שלה את האודיו הרשמי של השיר, בו ניתן לראות את עטיפתו של הסינגל. בנוסף לכך, הפך הסרטון לאחד מן הסרטונים הישראלים הנצפים ביותר ביוטיוב.

נכון לספטמבר 2019, מונה הצפיות של הקליפ עומד על כ-15 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי יובל דיין
קטגוריה:שירים בעברית
קטגוריה:שירים על הירח
קטגוריה:סינגלים בהוצאת ארומה מיוזיק
גומצן מלאי

גומצן מלאי (שם מדעי: Calloselasma rhodostoma) הוא מין של נחש ארסי ממשפחת הצפעיים ותת-משפחת צפעוני הגומה החי בדרום-מזרח אסיה בין תאילנד למלזיה ולאי ג'אווה שבאינדונזיה. זהו המין היחיד בסוגו.

== מאפיינים ==
גומצן זה כמו קרוביו הוא בעל חיישני גומה בתחתיו עיניו העוזרות לאתר את טרפו העיקרי - בעלי חיים בעלי דם חם. הוא מגיע לאורך של 76-91 ס"מ ובעל קשקשים חומים בעלי רצועות חומות משולשות לאורכו. הגב חום-אדמדם עד אפור ובעל קשקשים מסורטטים בשחור וכך גם הבטן. הראש אפור עם פס לבן מעל העיניים ופס חום עבה יותר לאורך הלחיים עד השפתיים האפורות. צורת הראש משולשת כהתאמה לשיני הארס המורחבות שלו. החוטם פונה מעט כלפי מעלה.

הגומצן חי ביערות גשם, יערות לחים לאורך החופים ויערות במבוק וכן במטעים ובגידולים חקלאיים. הנחש מחפש למזונו בעיקר יונקים קטנים כמו עכברים וחולדות וכן מיני זוחלים כמו לטאות ועוד נחשים. את כולם הוא הורג ממארב באמצעות הארס הקטלני שלו. 

הגומצן ידוע כבעל מזג רע ויתקוף עם התגרות קלה. במלזיה הוא אחראי על 700 תקריות המגיעות לטיפול מהם 2% מתים. הנפגעים חשים כאב רב באזור ההכשה, נפיחות מקומית ולפעמים נמק. טיפולי נסיוב מנטרלים את מרבית ההשפעות אך לעיתים גם ככה הקורבן מת. מוכשים רבים נראים חסרי איברים שונים כמו גפיים לאחר שנרפאו מההכשה.

==קישורים חיצוניים==

קטגוריה:בעלי חיים שתוארו ב-1860
קטגוריה:טקסונים שתוארו בידי אדוארד דרינקר קופ
קטגוריה:צפעוני גומה
קטגוריה:זוחלים יחידים בסוגם
קטגוריה:תאילנד: זוחלים
קטגוריה:מיאנמר: זוחלים
קטגוריה:זוחלים ביערות הגשם של דרום-מזרח אסיה
קטגוריה:מלזיה: זוחלים
ליבי ער (שיר)

"ליבי ער" הוא סינגל שהוקלט על ידי הזמרת-יוצרת הישראלית יובל דיין, מתוך אלבומה השני, ליבי ער. השיר יצא לאור ב-12 בדצמבר 2015, על ידי חברות התקליטים הליקון וארומה מיוזיק, כסינגל השני מתוך האלבום וכשיר הנושא מתוכו.

השיר הגיע למקום הראשון במצעד של רדיו אמצע הדרך, ובמצעד של רשת ג'.

== רקע וכתיבה ==
השיר נכתב והולחן על ידי יובל דיין עצמה, והופק על ידה ועל ידי גלעד שמואלי. השיר הוא שיר בסגנון הפופ המאפיין שירים נוספים מתוך האלבום. יוסי חרסונסקי סקר את השיר בחיוב ואף העניק לו ציון של ארבעה כוכבי זהב מתוך חמישה בסך הכל.

שם השיר והפזמון הם הרמז מקראי לשיר השירים.

== וידאו קליפ ==
טרם יצא הווידאו קליפ המלא של השיר, העלתה יובל דיין לערוץ היוטיוב שלה את האודיו הרשמי של השיר, בו ניתן לראות את עטיפתו של הסינגל. בנוסף לכך, זכה השיר להצלחה רבה ביוטיוב כאשר הפך לאחד מהסרטונים הנצפים ביותר של דיין.

נכון למאי 2019, מונה הצפיות של הקליפ עומד על כ-4 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי יובל דיין
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת ארומה מיוזיק
קטגוריה:סינגלים בהוצאת הליקון
אברהם יצחק הכהן רובין

הרב אברהם יצחק הכהן רובין (מכונה הרב הכהן), הוא רב הקהילה החרדית ברחובות, אב"ד בבית דין צדק בני ברק וחבר בד"צ שארית ישראל.

== ביוגרפיה ==
נולד בניר עציון גדל ביסודות במשפחה חסידית. למד בישיבה קטנה המשתייכת לחוג חתם סופר, ולאחר מכן פנה לישיבת פוניבז'. נשא את בתו של הרב שלמה זלמן אולמן.

לאחר החתונה התגורר בבני ברק ולאחר שבע עשרה שנה הוצע לו לכהן כרב הקהילה החרדית ברחובות והוא קיבל את ההצעה ועבר לרחובות.

מתחילת המאה העשרים ואחת הוא מכהן כחבר בד"ץ שארית ישראל.

==קישורים חיצוניים==

== הערות שוליים ==

קטגוריה:ראשי כולל אברכים ישראלים
קטגוריה:רבנים ליטאים ישראלים
קטגוריה:דייני בית דין צדק בני ברק
קטגוריה:רבני בד"ץ שארית ישראל
קטגוריה:אבות בתי דין
קטגוריה:בוגרי ישיבת פוניבז'
קטגוריה:ישראלים שנולדו במאה ה-20
רגאי (כפר)

רגאי (בהונגרית: Ragály) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית רגאי קטנה משמעותית בשנים האחרונות, מ-720 תושבים בשנת 1990 עד 607 תושבים בשנת 2018 (ירידה של כ-15%).

ברגאי חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|41
|569
|-
|1910
|30
|
|-
|1920
|21
|
|-
|1930
|16
|
|-
|1941
|13
|765
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=06053 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
שאיומרצ'ה

שאיומרצ'ה (בהונגרית: Sajómercse) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית שאיומרצ'ה קטנה משמעותית בשנים האחרונות, מ-310 תושבים בשנת 1990 עד 197 תושבים בשנת 2018 (ירידה של כ-36%).

==יהודי שאיומרצ'ה==
בשאיומרצ'ה חיו מעט יהודים. תושבים יהודיים מהכפר נרצחו בשואה ומונצחים באנדרטה באוזד
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|8
|453
|-
|1910
|10
|
|-
|1920
|9
|
|-
|1930
|11
|
|-
|1941
|8
|515
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=15945 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
שאיונמטי

שאיונמטי (בהונגרית: Sajónémeti) הוא כפר במחוז בורשוד-אבאוי-זמפלן שבצפון־מזרח הונגריה. כמו יישובים רבים באירופה, גם אוכלוסיית שאיונמטי קטנה משמעותית בשנים האחרונות, מ־666 תושבים בשנת 1990 עד 442 תושבים בשנת 2020 (ירידה של כ־33%).

==יהודי שאיונמטי==
בשאיונמטי חיו מעט יהודים, ובמקום קיים בית קברות יהודי. תושבים יהודיים מהכפר נרצחו בשואה ומונצחים באנדרטה באוזד.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|18
|
|-
|1880
|18
|601
|-
|1910
|7
|
|-
|1920
|6
|
|-
|1930
|4
|
|-
|1941
|4
|769
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=11332 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
פלורטה מק'קצ'ן

פלורטה מק'קצ'ן (באנגלית: Floretta Doty McCutcheon; 22 ביולי 1888, איווה, ארצות הברית - 2 בפברואר 1967, קליפורניה, ארצות הברית) הייתה מאמנת ושחקנית כדורת אמריקאית. נחשבת לאחת משחקניות הכדורת הטובות ביותר בכל הזמנים.

==ביוגרפיה==
מק'קצ'ן נולדה בשם פלורטה דוטי באוטומווה , איווה. בגיל 13, עברה עם הוריה לדנוור קולורדו. לאחר שסיימה את לימודי התיכון, נישאה לחובב כדורת, רוברט ג'ון מק'קצ'ין, ולשנים נולדה בת, ברברה. בעלה וחבריה עודדו אותה לשחק כדורת, אולם בתחילת המאה העשרים, משחק הכדורת נחשב למשחק גברי וסבל ממוניטין רע, ומק'קצ'ן העדיפה לשחק כדורעף בקבוצת הנשים של ימק"א. בשנת 1923, בעלה הקים ליגת כדורת וצרף אותה לקבוצה ללא ידיעתה. פעולה זו, גרמה למק'קצ'ן להתרצות, ובגיל 35 החלה לראשונה בחייה לשחק כדורת.

בתחילת דרכה לא קצרה הצלחה, ובסוף עונת המשחקים - פרשה עקב בעיות בריאות. לאחר שלוש שנים, חזרה לשחק כדורת ושגשגה במהרה. בשנת 1927, היממה את עולם הספורט לאחר שהביסה את אלוף העולם בכדורת, ג'ימי סמית', במסגרת משחק ראווה. לאחר שניצחה את סמית' בתוצאה 697–704, סמית' אמר כי זו שחקנית הכדורת הטובה ביותר שהוא ראה מעודו. ניצחונה על סמית' נתפס כהישג בלתי יאמן עד שזיכה אותה בסיקור בספר 'תאמינו או לא' מאת ריפלי . באותה השנה, יצאה למסע ברחבי ארצות הברית במסגרתו השתתפה במשחקי ראווה ב-66 ערים. מסעה היה כה מוצלח עד שבשנת 1930 החליטה לפתוח בית ספר לכדורת בניו יורק. בין השנים 1930–1938, הקימה בתי ספר לכדורת וליגות לכדורת והייתה למדריכת הכדורת היחידה בארצות הברית שלימדה נשים באופן ספציפי. בשנת 1939, פרשה מהתחרויות והקדישה את כל זמנה ללימוד כדורת בבית ספרה. בשנת 1944, עברה לשיקגו והמשיכה ללמד בה כדורת ולהתחרות במשך עשר שנים.

בשנת 1954, פרשה לחלוטין מהעיסוק בכדורת ועברה לקליפורניה. במהלך 26 שנות חייה כמאמנת כדורת, מק'קצ'ן לימדה כמעט 300,000 נשים לשחק כדורת.

בשנת 1967, נפטרה בפסדינה קליפורניה.

==אותות הוקרה==
*בשנת 1956, נבחרה להיכלל בהיכל התהילה הבינלאומי לנשים בכדורת .
*בשנת 1973, נבחרה להיכלל בהיכל התהילה לספורט של מדינת קולורדו .

==קישורים חיצוניים==

==הערות שוליים==

קטגוריה:שחקני כדורת אמריקאים
קטגוריה:מאמנות ספורט
קטגוריה:מאמני ספורט אמריקאים
קטגוריה:ספורטאיות אמריקאיות
קטגוריה:אמריקאיות שנולדו ב-1888
קטגוריה:אמריקאים שנולדו ב-1888
קטגוריה:אמריקאיות שנפטרו ב-1967
קטגוריה:אמריקאים שנפטרו ב-1967
ראש העיינשטיין/אינלונימוס

ראש העיינשטיין/אינלונימוס הוא אלבום הבכורה של הראפר רון נשר, האלבום יצא לאור ב-1 במאי 2018, על ידי חברת התקליטים יוניסל.

האלבום מכיל 24 רצועות, שמתחלקות לשני דיסקים. חלק הראשון נקרא "אינלונימוס", שכולל את השירים הגסים, והחלק השני נקרא "ראש העיינשטיין", שכולל את השירים הלא גסים. באלבום מתארחים אמנים כמו: ויק אוחנה, עומרי 69 סגל, מושיק עפיה, דנידין, ג'הבי, יפית אמון, וקייסי.

==רשימת רצועות==

==קישורים חיצוניים==

==הערות שוליים==

קטגוריה:אלבומי בכורה מ-2018
קטגוריה:אלבומי היפ הופ ישראליים
קטגוריה:אלבומים שהופקו על ידי עומרי 69 סגל
קטגוריה:רון נשר
אנואר אל-ע'אזי

אנואר אל-ע'אזי (בהולנדית: Anwar El Ghazi; נולד ב-3 במאי 1995) הוא כדורגלן הולנדי ממוצא מרוקאי, המשחק בעמדת הקשר.

== קריירה ==
אל-ע'אזי החל את הקריירה שלו בכדורגל במחלקת הנוער של מועדון BVV Barendrecht , ובהמשך הצטרף לאקדמיית הנוער של פיינורד למשך שתי עונות. אחר כך הצטרף לקבוצת ספרטאן לפני שעבר לספרטה רוטרדם.

בשנת 2013 הצטרף לאקדמיה לנוער אייאקס.

במהלך עונת 2014 שיחק בקבוצת אייאקס הבוגרת. באחד ממשחקי קדם העונה, כבש שמונה שערים ב־150 דקות, והפך למלך השערים של אייאקס בקדם העונה.

ב־31 בינואר 2017 עבר אל-ע'אזי לליל, תמורת שמונה מיליון אירו.

ב־22 באוגוסט 2018 חתם באסטון וילה. הוא ערך את הופעת הבכורה שלו ב־25 באוגוסט 2018 במשחק נגד רדינג, שהסתיים בתיקו 1–1.

ב־27 במאי 2019 הבקיע את שער הבכורה שלו באסטון וילה במשחק נגד דרבי קאונטי, שהסתיים בניצחון קבוצתו 1–2.

בינואר 2022 הושאל לאברטון, במדיה ערך 2 הופעות בלבד.

ב-31 באוגוסט 2022 חזר להולנד וחתם בפ.ס.וו. איינדהובן.

ב-22 בספטמבר 2023 חתם במיינץ 05. ב-17 באוקטובר 2023 מיינץ 05 הודיעו שאל גאזי מושעה מכל פעילות בקבוצה בעקבות פרסומים שהפיץ ברשתות החברתיות, התומכות בארגון הטרור חמאס במהלך מלחמת חרבות ברזל. בהמשך חזר לקבוצה לאחר שהתנצל. לאחר מכן פרסם פוסט נוסף בסגנון דומה דבר שהביא לשחרורו מהקבוצה.

===נבחרת לאומית===
כבעל אזרחות כפולה, היה אל-ע'אזי זכאי לייצג את נבחרת הולנד או את נבחרת מרוקו, אך בחר לייצג את הולנד. אל-ע'אזי ערך את הופעת הבכורה שלו בנבחרת הנוער במשחק ידידות נגד אוסטריה ב־15 באוקטובר 2012.

==קישורים חיצוניים==

==הערות שוליים==

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני אייאקס
קטגוריה:כדורגלני ליל
קטגוריה:כדורגלני אסטון וילה
קטגוריה:כדורגלני פ.ס.וו. איינדהובן
קטגוריה:כדורגלני מיינץ 05
קטגוריה:כדורגלני נבחרת הולנד
קטגוריה:כדורגלני אברטון
קטגוריה:הולנדים שנולדו ב-1995
צאי מינג-יין

צאי מינג-יין (בסינית: 蔡明諺; נולד ב-7 בינואר 1996) הוא ג'ודוקא טייוואני אשר מתחרה בקטגוריית המשקל עד 60 ק"ג. הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד ליאניסלב גרצ'ב הבולגרי.

מינג-יין מחזיק בשתי מדליות ארד מאליפות אסיה, בהן זכה בשנים 2012 ו-2013.

==קישורים חיצוניים==

==הערות שוליים==

קטגוריה:ספורטאים טאיוואנים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ילידי 1996
פרי מגדים

פרי מגדים הוא חיבור על השולחן ערוך חלק אורח חיים ויורה דעה, שנכתב על ידי רבי יוסף תאומים שנודע בעיקר בזכות חיבורו זה, והוא אחד החיבורים הידועים והנחשבים שנדפסו על השולחן ערוך. עיקרו של החיבור הוא פירוש על נושאי כליו של השולחן ערוך, מגן אברהם, טורי זהב ושפתי כהן.

חיבור זה אף היווה מקור לפסקי הלכה רבים, והפוסקים האחרונים כדוגמת המשנה ברורה ועוד, הסתמכו עליו רבות בפסיקותיהם.

== ייחודיות החיבור ==
ה"פרי מגדים", כשאר ספרי המחבר, מוכר בעיקר בשל חדירתו לעומק הסוגיות, מבלי להיכנס לפלפולים מפותלים שלהם התנגד נחרצות. הוא ביקר <ref>איגרתו המובאת בתחילת הפרי מגדים לאורח חיים</ref>. על המחבר מסופר כי לפני שחיבר את פירוש ה'פרי מגדים' לחלק יורה דעה שבשולחן ערוך, למד את מסכת חולין במשך עשרים שנה רצופות, ורק אחרי שחזר עליה מאה ואחת פעמים והייתה שגורה על פיו עם מפרשיה, כתב את פירושו.

את ספרו "פרי מגדים" כתב מספר פעמים, ובהן שכתב את כולו מחדש. מסיבה זו פעמים רבות נמצאות בספרו הפניות למה שכתב במקום אחר ואינן בנמצא.

== תוכן הספר ==
עיקר החיבור מתמקד בביאור חיבוריהם של מפרשי השולחן ערוך. חיבור הפרי מגדים נתחבר לחלק אורח חיים ולחלק יורה דעה. את חלק אורח חיים מקיף הוא מתחילתו ועד סופו, בעוד בחלק יורה דעה מגיע החיבור מסימן א' עד סימן קיב.

=== 'משבצות זהב', 'אשל אברהם' ו'שפתי דעת' ===
חיבורו 'פרי מגדים' מכיל פירושים, הערות וביאורים על חלק אורח חיים של השולחן ערוך ועל חלק יורה דעה.

החלק על אורח חיים כולל שני חלקים: "משבצות זהב" שהוא פירוש לספרו של הט"ז, ו"אשל אברהם" על סדר המגן אברהם.

הפירוש על חלק על יורה דעה כולל שני חלקים: "משבצות זהב" על הט"ז, ו"שפתי דעת" על סדר הש"ך.

בעבר נדפס ה"פרי מגדים" בסוף כל כרך של השולחן ערוך. במהדורות החדשות של שולחן ערוך שנדפסו לאחרונה היו שהחלו להדפיסו סביב ה"שולחן ערוך" עצמו, עקב חשיבותו.

=== פתיחה כוללת ===
מלבד החיבור עצמו, הכולל פירוש על נושאי הכלים, נודע חיבור ה"פרי מגדים" ב"פתיחות" (הקדמות) שהוא מקדים לכל נושא הלכתי ב"שולחן ערוך", ובהן הוא מבהיר את עקרונות ויסודות הנושא. פתיחות אלו כוללות חקירות וספיקות שונים בהלכה בנושאים שונים.

כמו כן בפתיחת ספרו כתב המחבר מאמר ארוך ובו הוא מסכם באריכות את כל הדינים הנוגעים למורה הוראה בסדר הוראת ההלכה לשואלים. חיבור זה יחיד מסוגו ובעל חשיבות רבה לכל פוסק.

=== פירושים על הספר ===
על ה'פרי מגדים' נכתבו ספרי פירושים וקיצורים שונים, בעיקר בשל קושי בהבנת דבריו שנכתבו לעיתים בקיצור רב, ובראשי תיבות שאינם נפוצים, וכן מחמת סגנון ההתנסחות הייחודי, המקשה על הבנת הדברים.

== קישורים חיצוניים ==

* 
* 
* 
* 

== הערות שוליים ==

קטגוריה:פירושים על שולחן ערוך
קטגוריה:ספרי 1782
פרדיננד קינגסלי

פרדיננד קינגסלי (באנגלית: Ferdinand Kingsley; נולד ב-13 בפברואר 1988) הוא שחקן ומוזיקאי אנגלי, הידוע מהופעתו בתפקיד צ'ארלס אלמה פרנקטלי בסדרת הדרמה הביוגרפית "ויקטוריה" של רשת ITV.

==ביוגרפיה==
קינגסלי נולד בלימינגטון ספא שבווריקשייר. הוא בנם של השחקן בן קינגסלי ובמאית התיאטרון אליסון סאטקליף. קינגסלי למד בבית הספר ווריק ובבית הספר גילדהול למוזיקה ודרמה.

בתיאטרון שיחק קינגסלי במחזות "טרוילוס וקרסידה" ו"איולף הקטן" עבור הלהקה השייקספירית המלכותית. בשנים 2010 ו-2011 גילם את רוזנקרנץ בהפקה של התיאטרון המלכותי הלאומי של המחזה "המלט". על תפקיד זה זכה בפרס איאן צ'ארלסון לשנת 2010. עוד גילם את פייאקס במחזה "Welcome to Thebes".

ב-2007 גילם קינגסלי את דמותו של אמברוסינוס הצעיר בקטעי פלשבק של הדמות אמברוסינוס, אותה גילם אביו בן קינגסלי. הוא שיחק בתפקיד אלברט אורייה בסרט הדוקומנטרי "Vincent Van Gogh: Painted With Words" של ה-BBC.". ב-2012 הופיע בתפקיד בושי בסרט הטלוויזיה "ריצ'רד השני" כחלק מהסדרה "הכתר החלול" המבוססת על מחזות שייקספיריים.

באוגוסט 2012 שיחק בתפקיד כפול של ישו ואלוהים בהפקה של המחזות "York Mystery Plays". ב-2013 הופיע בתפקיד הרוצח היהודי האנרכיסט ג'ושואה בלום בסדרת הדרמה התקופתית "ריפר סטריט". עוד השתתף בתפקיד אורח בפרק "Elephants Can Remember" בסדרה "פוארו" על פי ספריה של אגאתה כריסטי, ובסרט "The Whale" של ה-BBC בתפקיד אובד הנדריקס. ב-2014 הופיע קינגסלי בסרט הקולנוע "דרקולה: ההתחלה" בתפקיד חמזה ביי. באביב 2013 כיכב קינגסלי בסרט קצר "Dance in Colour" של להקת The Crookes. ב-2016 החל לגלם את דמותו של הטבח האיטלקי-בריטי צ'ארלס אלמה פרנקטלי בסדרת הדרמה "ויקטוריה" של רשת ITV.

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2007
| הלגיון האחרון
| dir="ltr" | The Last Legion
| אמברוסינוס הצעיר
|
|-
| rowspan="2"|2014
| דרקולה: ההתחלה
| dir="ltr" | Dracula Untold
| חמזה ביי
|
|-
|
| dir="ltr" | Heard
| מלצר
| סרט קצר
|-
| 2020
| מאנק
| dir="ltr" | Mank
| אירווינג תלברג
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2010
|
| dir="ltr" | Painted with Words
| אלברט אורייה
| סרט טלוויזיה
|-
| 2012
| הכתר החלול
| dir="ltr" | The Hollow Crown
| סר ג'ון בושי
| בפרק "ריצ'רד השני"
|-
| rowspan="3"|2013
| רחוב ריפר
| dir="ltr" | Ripper Street
| ג'ושואה בלום
| בפרק "Tournament of Shadows"
|-
| פוארו
| dir="ltr" | Agatha Christie's Poirot
| דזמונד ברטון-קוקס
| בפרק "Elephants Can Remember"
|-
|
| dir="ltr" | The Whale
| אובד הנדריקס
| סרט טלוויזיה
|-
| 2014
| בורג'ה
| dir="ltr" | Borgia
| ג'וליו ד'אסטה
| סדרת טלוויזיה (5 פרקים)
|-
| 2016–2019
| ויקטוריה
| dir="ltr" | Victoria
| צ'ארלס פרנקטלי
| סדרת טלוויזיה
|-
| rowspan="2"|2017
|
| dir="ltr" | Still Star-Crossed
| אלדו לזארה
| סדרת טלוויזיה
|-
| דוקטור הו
| dir="ltr" | Doctor Who
| נוויל קצ'לאב
| בפרק "Empress of Mars"
|-
|2022
|סנדמן
|The Sandman
|הוב גדלינג
|בפרק "The Sound of Her Wings"
|-
|2023
|סילו <small>(אנ')</small>
|Silo 
|ג'ורג' וילקינס
|5 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים ממוצא הודי
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1988
מהליה (זמרת)

מהליה בורקמאר (באנגלית: Mahalia Burkmar; נולדה ב-1 במאי 1998), המוכרת בשם הבמה מהליה (באנגלית: Mahalia), היא זמרת-יוצרת ושחקנית אנגלייה.

== ביוגרפיה ==
מהליה נולדה בסיסטון שבמחוז לסטרשייר שב ב-1 במאי 1998.

ב-10 ביולי 2012, הוציאה את המיני-אלבום הראשון שלה, Head Space.

ב-11 בדצמבר 2015, הוציאה את המיני-אלבום השני שלה, Never Change.

ב-2016, שיחקה בסרט הקולנוע הבריטי Brotherhood בתפקיד תיאה.

ב-16 בדצמבר 2016, הוציאה את אלבום המוזיקה הראשון שלה, Diary Of Me.

ב-21 בספטמבר 2018, הוציאה את המיני-אלבום השלישי שלה, Seasons.

ב-2019, הייתה מועמדת לקטגוריית פרס המבקרים של פרסי המוזיקה הבריטית.

ב-6 בספטמבר 2019, הוציאה את אלבום המוזיקה השני שלה, Love and Compromise. בין השירים באלבום, נמצאים הסינגלים "Do Not Disturb", "Simmer" <small>(בשיתוף פעולה עם בורנה בוי)</small> ו-"What You Did" <small>(בשיתוף פעולה עם אלה מאי)</small>.

ב-2020, הייתה מעומדת לקטוגריית זמרת בריטית של פרסי המוזיקה הבריטית.

ב-1 במאי 2020, הוציאה את המיני-אלבום הרביעי שלה, Isolation Tapes.

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
!מקור
|-
! rowspan="2" |2024
| rowspan="2" |פרס המוזיקה הבריטית
|אמן ה-R&B הטוב ביותר
|
| rowspan="2" |<ref></ref>
|-
|האמן החדש הטוב ביותר
|
|}

== קישורים חיצוניים ==

* 

== הערות שוליים ==

קטגוריה:זמרות בריטיות
קטגוריה:זמרים בריטים
קטגוריה:שחקניות בריטיות
קטגוריה:זמרות-יוצרות בריטיות
קטגוריה:פזמונאיות בריטיות
קטגוריה:אנגליות שנולדו ב-1998
קטגוריה:אנגלים שנולדו ב-1998
לילה שקט עבר על כוחותינו בסואץ

"לילה שקט עבר על כוחותינו בסואץ" הוא שיר שכתב, הלחין וביצע מאיר אריאל. השיר נכתב מיד לאחר מלחמת יום הכיפורים מתוך חוויותיו האישיות של אריאל, ויצא לאור בשנת 1984 באלבומו "...וגלוי עיניים".

==רקע==
מאיר אריאל היה לוחם בחטיבת הצנחנים. לאחר מלחמת ששת הימים כתב את השיר "ירושלים של ברזל" על בסיס השיר "ירושלים של זהב", לאחר שהשתתף בקרבות לכיבוש ירושלים.

במלחמת יום הכיפורים שירת אריאל במילואים בסיני במסגרת גדוד 416 של חטיבת הצנחנים 247. בתקופה בה ישב הגדוד באזור העיר סואץ לאחר הפסקת האש, כתב את השיר. במהלך המלחמה הגיע דורי בן זאב, חברו של אריאל, לסואץ כדי להקליט תוכנית לגלי צה"ל. בהקלטה ביצע אריאל ארבעה שירים שכתב, וביניהם גם שיר זה. התוכנית לא שודרה לבסוף.

לדברי מאיר אריאל הוא קרא את הספר "איים בזרם" בעת שירות המילואים עד לנקודה מסוימת, עלה לשמירה, ולאחר מכן כתב את השירה והמשיך בקריאת הספר. לדבריו השיר הוא "צילום אותנטי של מצב שהייתי בו, היחיד אולי שאני יכול להצביע עליו מכל השירים שכתבתי". בשנת 1975 הוציא אריאל תקליט שדרים לשיר, אך השיר לא נכנס לתקליטו הראשון של אריאל "שירי חג ומועד ונופל".

בשנת 1984 נכלל השיר באלבום השני שהוציא אריאל "...וגלוי עיניים". בהקלטה זו נוספה בסוף השיר מספר שורות באנגלית בסוף השיר בו נקרא הנמען לחזור הביתה, וכן השורה "לילה שקט עבר על כוחותינו בצידון" המתייחסות למלחמת לבנון הראשונה.

השיר בוצע ברבים מערבי המחווה השנתיים שנערכו לזכרו של אריאל. במופע שנערך בשנת 2000 ותועד על גבי האלבום "עם הגב לים", שר אותו אהוד בנאי. במופע שנערך ב־2001 ותועד באלבום "ערב כחול עמוק" שרה את השיר מיקה קרני.

==תוכן השיר==
הדובר בשיר הוא חייל בשירות מילואים צבאי. הוא מספר על חוויותיו כחייל ובנוסף מספר את תמצית הספר "איים בזרם" שכתב ארנסט המינגוויי ויצא לאור בשנת 1970, ומהדורה עברית בתרגומו של אהרון אמיר יצאה בשנת 1972.
ארבעת הבתים הראשונים של השיר מוקדשים לסיפור אודות תומאס האדסון שכתב המינגוויי. בהמשך עובר הדובר לדבר על עצמו: הוא מספר על המתרחש בשמירה, על מה שהוא רואה במשקפת ועל דיווח על חוליית אויב, עד שמגיע חייל אחר להחליף אותו. בסיום השיר חוזר הדובר אל הסיפור.

בשיר מוזכר השיר "לך לך" של הפרברים ("ולך לך שרים לי במצעד הפזמונים, הייתי טס לא רק הולך מכאן כעת")

בהופעות היה מספר מאיר אריאל בהקדמה לשיר את הרקע לשיר, הכולל את הווי החיילים בסיני.

בשנות מלחמת ההתשה נהג "קול ישראל" להשתמש לעיתים ביומני החדשות ובחדשות עצמן בצירוף המילים "לילה שקט עבר על כוחותינו ..."

== לקריאה נוספת ==
* נסים קלדרון (בשיתוף עודד זהבי), ארול אחד : מאיר אריאל - ביוגרפיה, עמ' 140–151, הוצאת כנרת, זמורה-ביתן, 2016

==קישורים חיצוניים==
*[https://shironet.mako.co.il/artist?type=lyrics&lang=1&prfid=605&wrkid=1941 מילות השיר], באתר שירונט
* 
* 
* 
* אורי הייטנר, [https://heitner.wordpress.com/2012/06/11/פינתי-השבועית-ברדיו-לילה-שקט-עבר-על-כוח/ פינתי השבועית ברדיו: לילה שקט עבר על כוחותינו בסואץ], בבלוג של אורי הייטנר, 11 ביוני 2012
* 

==הערות שוליים==

קטגוריה:שירי 1984
קטגוריה:סינגלים מ-1984
קטגוריה:שירי מאיר אריאל
קטגוריה:שירים בעברית
קטגוריה:שירים שנכתבו על ידי מאיר אריאל
קטגוריה:שירים שהולחנו על ידי מאיר אריאל
קטגוריה:שירי מלחמת יום הכיפורים
קטגוריה:שירים על לילות
קטגוריה:שירי פולק רוק
קטגוריה:סינגלים בהוצאת NMC יונייטד אנטרטיינמנט
ים לאזארב

ים לאזארב (באנגלית: Lazarev Sea; ברוסית: Море Лазарева) הוא שמו המוצע של אזור ימי בשולי האוקיינוס הדרומי, לחופי אנטארקטיקה. ההצעה לשם זה הוגשה בשנת 2002 לארגון ההידרוגרפיה הבינלאומי.

ים לאזארב מצוי ממזרח לים המלך הוקון השביעי, וממערב לים ריסר-לארסן.

ים לאזארב ממוקם בין קו האורך 0° (המרידיאן הראשי) לבין קו האורך 14° מזרח.

שטחו של הים 929,000 קמ"ר.

== היסטוריה ==
[[פינגווין אדלי לחוף ים לאזארב]]
שמו של ים לאזארב ניתן לו בשנת 1962 על ידי המשלחת האנטארקטית הסובייטית. הים נקרא על שמו של האדמירל הרוסי מיכאיל לאזארב שהפליג סביב אנטארקטיקה יחד עם פביאן גוטליב פון בלינגסהאוזן בשנת 1820.

מאחר שהצעת השם לארגון ההידרוגרפיה הבינלאומי לא אושרה, שם זה אינו מופיע באטלסים ומפות מערביות (אמריקאיות ובריטיות), אך מופיע באטלסים ומפות סובייטיים ורוסיים.

עומקו הממוצע של הים 3,000 מטרים מתחת לפני הים. העומק המרבי 4,500 מטרים מתחת לפני הים.

== לקריאה נוספת ==

<div class="mw-content-ltr">• Hinz, K., Neben, S., Gouseva, Y.B. et al., [https://link.springer.com/article/10.1007/s11001-005-1319-y A Compilation of Geophysical Data from the Lazarev Sea and the Riiser-Larsen Sea, Antarctica], Mar Geophys Res (2004) 25: 233. https://doi.org/10.1007/s11001-005-1319-y </div>

== קישורים חיצוניים ==
* [http://www.marineregions.org/gazetteer.php?p=details&id=22701 ים לאזארב] באתר marineregions
* [https://www.seatemperature.org/asia/russia/lazarev.htm טמפרטורת מים עדכנית בים לאזארב, וסטטיסטיקות טמפרטורה]
* [https://www.ats.aq/devPH/newsletters/IBCSO_v1_digital_chart.pdf מפה בטיטרמית של האוקיינוס הדרומי] (ובו ים לאזארב)

== הערות שוליים ==

*
לאזארב
לאזארב
לאזארב
קטגוריה:האזור האנטארקטי
איינסלי מייטלנד-ניילס

איינסלי קורי מייטלנד-ניילס (באנגלית: Ainsley Cory Maitland-Niles; נולד ב-29 באוגוסט 1997) הוא כדורגלן אנגלי המשחק בעמדת הקשר, הקיצוני והמגן הימני באולימפיק ליון.

==קריירה==
מייטלנד-ניילס גדל בלונדון, ושיחק באקדמיית הכדורגל ובכל קבוצות מחלקות הנוער של ארסנל. ב-24 באוקטובר 2014, לאחר עונת פריצה בקבוצת הנוער, חתם על חוזה מקצועי ראשון בקבוצה.

ב-9 בדצמבר 2014 ערך את הופעת הבכורה שלו בקבוצה כשעלה כמחליף בניצחון קבוצתו 4–1 על גלאטסראיי במסגרת ליגת האלופות. בעת המשחק הוא היה בגיל 17 שנים ו-102 ימים, והפך לשחקן השני הצעיר ביותר שייצג את ארסנל בליגת האלופות. ב-13 בדצמבר 2014 ערך את הופעת הבכורה שלו בפרמייר ליג כשעלה כמחליף בניצחון קבוצתו 4–1 על ניוקאסל יונייטד.

ב-2 ביולי 2015 הושאל לאיפסוויץ' טאון לעונת 2015/2016. את שערו הראשון, שהיה שערו הראשון אי פעם בקבוצת בוגרים כבש ב-3 בנובמבר 2015, בניצחון קבוצתו 2–0 על בולטון וונדררס.

בעונה שאחריה חזר לשחק בארסנל. ב-12 ביוני 2018 חתם על חוזה ארוך טווח בארסנל.

ב-1 בפברואר 2021, מייטלנד-נילס הושאל לווסט ברומיץ' אלביון על בהשאלה עד לסיום העונה<ref></ref>.

ב-8 בינואר 2022 הושאל מייטלנד-ניילס לרומא עד לסוף העונה.

ב-7 באוגוסט 2023 חתם באולימפיק ליון לארבע שנים.

ב-9 בספטמבר 2020 ערך את הופעות הבכורה בנבחרת אנגליה הבוגרת כשעלה כמחליף במסגרת ליגת האומות נגד דנמרק, במשחק שהסתיים בתיקו מאופס.

==תארים==
;ארסנל
*מגן הקהילה: 2017
*גביע הפוטבול ליג (סגנות): 2017/2018

;רומא
* קונפרנס ליג (1): 2021/22

;נבחרת אנגליה בכדורגל עד גיל 20
*גביע העולם בכדורגל עד גיל 20: 2017

===אישיים===
*שחקן החודש של איפסוויץ' טאון: ספטמבר 2015

==קישורים חיצוניים==

==הערות שוליים==

קטגוריה:קשרי כדורגל אנגלים
קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני ארסנל
קטגוריה:כדורגלני איפסוויץ' טאון
קטגוריה:כדורגלני וסט ברומיץ' אלביון
קטגוריה:כדורגלני רומא
קטגוריה:כדורגלני אולימפיק ליון
קטגוריה:כדורגלני נבחרת אנגליה
קטגוריה:כדורגלני סאות'המפטון
קטגוריה:אנגלים שנולדו ב-1997
קרל אוגוסט, נסיך הכתר של סקסוניה-ויימאר-אייזנך (1912–1988)

קרל אוגוסט, נסיך הכתר של סקסוניה-ויימאר-אייזנך (בגרמנית: Karl-August von Sachsen-Weimar-Eisenach; 28 ביולי 1912 – 14 באוקטובר 1988) היה נסיך גרמני וראש בית סקסוניה-ויימאר-אייזנך.

== ביוגרפיה ==
הוא נולד בשלוס וילהלמשטאל, כבנו הבכור ויורשו של וילהלם ארנסט, הדוכס הגדול של סקסוניה-ויימאר-אייזנך, ואשתו השנייה, פאודורה, נסיכת סקסוניה-מיינינגן, בתם של פרידריך יוהאן, נסיך סקסוניה-מיינינגן ואדלייד, רוזנת ליפה-ביסטרפלד. ב-9 בנובמבר 1918 נאלץ אביו לוותר על כסאו, בעקבות התבוסה במלחמה והמהפכה הגרמנית שהתחוללה בעקבותיה. מכיוון שהיה שליט שנוא על תושבי הדוכסות, עקב התנהגותו הגסה, שמחו מאוד התושבים על התפטרותו, והוא ברח עם משפחתו לאחוזת המשפחה בהיינריכאו שבשלזיה.

בשנת 1923 מת אביו, וקרל אוגוסט הפך לראש בית סקסוניה-ויימאר-אייזנאך. עד 1922, קרל אוגוסט היה השלישי בסדר הירושה של ממלכת הולנד, אולם באותה שנה נחקק תיקון לחוקה שרק צאצאיה של וילהלמינה יוכלו למלוך בהולנד.

קרל אוגוסט היה קצין בוורמאכט ושירת בגדוד טנקים. ביוני 1945 הוא ברח עם משפחתו למערב גרמניה, ממש לפני שהצבא האדום החליף את הכיבוש האמריקאי בתורינגיה. קרל אוגוסט מת ב-14 באוקטובר 1988 בשיינן על גדות אגם קונסטנץ, מבלי שחזר אי פעם למולדתו, ובנו מיכאל ירש את תאריו.

== משפחתו ==
ב-5 באוקטובר 1944 התחתן קרל אוגוסט בטירת וארטבורג עם הברונית אליזבת פון ונגנהיים-וינטרשטיין, בתם של הברון אותמר פון ונגנהיים-וינטרשטיין ומוד פון טרויצשלר, ממנה נולדו לו שלושה ילדים:
* אליזבת סקסוניה-ויימאר-אייזנך (נולדה ב-22 ביולי 1945), התחתנה עם מינדרט דידריק דה קאנט.
* מיכאל, נסיך סקסוניה-ויימאר-אייזנך (נולד ב-15 בנובמבר 1946), התחתן עם רנטה הנקל, ולאחריה התחתן עם דאגמאר הנינגס.
* ביאטריס-מריה סקסוניה-ויימאר-אייזנך (נולדה ב-11 במרץ 1948), התחתנה עם מרטין דוידסון.

== אילן יוחסין ==

קטגוריה:בית וטין
קטגוריה:יורשי עצר שלא זכו למלוך
קטגוריה:נסיכים גרמנים
קטגוריה:אנשי הוורמאכט
קטגוריה:גרמנים שנולדו ב-1912
קטגוריה:גרמנים שנפטרו ב-1988
קוברה מונוקלית

קוברה מונוקלית (שם מדעי: Naja kaouthia) היא מין של קוברה ממוצא דרום אסייתי הקרובה מאוד לקוברת המשקפיים ובעבר סווגה כתת-מין שלה. בדומה לקרובתה הממושקפת היא פופולרית בהופעות נחשים ברחבי אסיה, אף שהיא ארסית מאוד. היא קרויה על שם צורת המונוקל שעל עורפה.
== מאפיינים ==
אורכה של הקוברה 1.35-1.5 מטר כשהגדולה ביותר הגיע לאורך 2.3 מטר. הקוברה אפורה כהה, חומה ושחורה עם בטן בהירה והיא בעלת מפרש עור רחב היכול להיפרש מצידי צווארה בעודה מתרוממת כדי להרשים יריבים בעוד זוג כתמים שחורים בולטים במרכז הצוואר הפרוש ותחתיו פס עבה ושחור לאורך הצוואר. הראש כהה עם עיניים גדולות ופה בהיר בעל לשון מפוצלת. הקוברה יכולה להצליף במהירות בתוקף המתקרב אליה בעזרת הורדה מהירה של הצוואר ושליחתו קדימה. 

תפוצת הקוברה בטבע היא בביצות, שדות אורז, מנגרובים, בתות ויערות עד לגובה 1 ק"מ. היא מצויה במגוון סביבות אך צריכה מקווי מים בקרבתה. לעיתים רבות היא נמצאת ליד מגורי אנשים ואף בכמה ערים. תפוצתה היא ממרכז הודו, דרך נפאל, וייטנאם, דרום סין, קמבודיה, בנגלדש, בהוטן, מיאנמר, לאוס, תאילנד וחלק מחצי האי המלאי. ברוב תפוצתה היא יבשתית.

הקוברה היא פעילת לילה המחפשת טרף קטן. הקטנים ניזונים בעיקר מקרפדות אך הגדולים יטרפו מכרסמים שונים, נחשים אחרים ולעיתים גם דגים. את הטרף הם הורגים בהכשה מהירה משיני הארס שלהם, בדרך כלל מתוך מארב מוסווה. במין קוברה זו הזכרים והנקבות נשארים יחדיו לטפל בביצים - 18-33 בכל הטלה. הביצים מוטמנות בקרקע וההורים שומרים עליהם מטורפים.

קוברה זו היא האחראית למרבית ההרוגים מהכשת נחשים בתאילנד. הארס שלה מורכב מנוירוטוקסינים הפוגעים בעצבים וגורמים לשיתוק מהיר ולמוות תוך שעה אחת. עם זאת הקורבן יכול לכרות לעצמו את האיבר שנפגע בטרם עת.

==קישורים חיצוניים==

==הערות שוליים==

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:פתניים
קטגוריה:הודו: זוחלים
קטגוריה:סין: זוחלים
קטגוריה:מיאנמר: זוחלים
קטגוריה:תאילנד: זוחלים
קרחון קירקפאטריק

קרחון קירקפאטריק (באנגלית: Kirkpatrick Glacier) הוא קרחון בארץ מרי בירד שבאנטארקטיקה. 

קרחון קירקפאטריק הוא קרחון יובלי ארוך, הזורם מערבה לאורך הצד הדרומי של רמת מקדונלד, ונשפך לצידו המזרחי של קרחון הל בחוף הים של ארץ מרי בירד. 

אורכו של הקרחון 19.3 קילומטרים. 

הקרחון נמצא בגובה של 521 מטרים מעל פני הים.

== היסטוריה ==
=== גילוי הקרחון ===
הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שבוצעו על ידי צי ארצות הברית בין השנים 1965–1959. 

=== מקור השם ===
שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של תומאס וו. קירקפאטריק (Thomas W. Kirkpatrick) ממשמר החופים של ארצות הברית, שהיה קצין מבצעים בחיל התמיכה הימי של ארצות הברית (U.S. Naval Support Force) במהלך מבצע קיפאון עמוק בשנים 1973–1972. 

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:7995 קרחון קירקפאטריק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127437 קרחון קירקפאטריק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=7563&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קירקפאטריק] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25617880 מפת אזור קרחון קירקפאטריק]

== הערות שוליים ==

קירקפאטריק
קטגוריה:ארצות הברית באנטארקטיקה
אליזבת מור

מור בין השנים 1910–1915
אליזבת מור (באנגלית: Elisabeth Moore; 5 במרץ 1876, ניו יורק, ארצות הברית - 22 בינואר 1959, פלורידה, ארצות הברית) הייתה טניסאית אמריקאית. במהלך הקריירה שלה, זכתה שמונה פעמים באליפות ארצות הברית הפתוחה בטניס.

==ביוגרפיה==
מור נולדה בברוקלין, ניו יורק, גדלה והתחנכה בריג'ווד , ניו ג'רזי והחלה לשחק טניס בגיל 12 . אביה, ג'ורג' אדוארד מור, ברוקר כותנה אמיד, היה מוכר בחוגי הטניס. בשנת 1892, בגיל 16 ושלושה חודשים, הייתה לאישה הצעירה ביותר שמעפילה לגמר אליפות ארצות הברית הפתוחה בטניס - שיא שנשמר עד לשנת 1978 בה פם שרייבר העפילה לגמר - גם היא בגיל 16 אולם קצת צעירה ממור.

בשנת 1896, זכתה לראשונה באליפות ארצות הברית הפתוחה בטניס ליחידות ולזוגות. עקב בעיות בריאות, נאלצה לפרוש מהספורט למספר שנים. בשנת 1901, השתתפה שוב באליפות ארצות הברית הפתוחה לטניס, והתמודדה בגמר ה-'All Comers' מול מריון ג'ונס פרקוהר. פרקהוד נראתה תשושה בתחרות ובסופה אף צלעה. הגמר בין השתיים הסתיים בניצחונה של מור לאחר ארבע שעות - מה שהפך את הגמר הזה לגמר הנשים הארוך ביותר בהיסטוריה. יום לאחר מכן, התמודדה מור מול האלופה הקודמת מירטל מק'אטר , הביסה אותה וניצחה שוב באליפות ארצות הברית הפתוחה בטניס ליחידות. מור היא האישה היחידה בהיסטוריה ששיחקה בשיטת "הטובה מחמש מערכות" בשני ימים עוקבים, במהלכם התחרתה ב-105 משחקים ליחידות.

מספר ימים לאחר ניצחונה של מור על ג'ונס פרקוהר, נציגי התאחדות הטניס האמריקאית , החליטו לשנות את החוקים כך שנשים לא יתחרו יותר בשיטת "הטובה מבין חמש מערכות" אלא בשיטה חדשה: "הטובה מבין שלוש מערכות", זאת עקב תשישותה של פרקוהר בתחרות. מור התרגזה על שינוי החוקים וטענה כי לא היה צריך לשנותם ללא התייעצות מוקדמת עם שחקניות הטניס. בשנת 1902, זכתה באליפות ארצות הברית הפתוחה בטניס לזוגות מעורבים. בשנת 1903, זכתה באליפות ארצות הברית הפתוחה בטניס ליחידות ולזוגות. בשנת 1904, זכתה שוב באליפות ארצות הברית הפתוחה בטניס לזוגות מעורבים, ובשנת 1905, זכתה באליפות ארצות הברית הפתוחה בטניס ליחידות.

נפטרה בשנת 1959 מכשל לבבי בסטארק , פלורידה.

==אותות הוקרה==
בשנת 1971, ניבחרה להיכלל בהיכל התהילה הבינלאומי לטניס .

==קישורים חיצוניים==

==הערות שוליים==

קטגוריה:טניסאיות אמריקאיות
קטגוריה:טניסאיות זוכות אליפות ארצות הברית הפתוחה בטניס
קטגוריה:אמריקאיות שנולדו ב-1876
קטגוריה:אמריקאים שנולדו ב-1876
קטגוריה:אמריקאיות שנפטרו ב-1959
קטגוריה:אמריקאים שנפטרו ב-1959
איברהים בבנגידה

איברהים בדמאסי בבנגידה(בכתב לטיני:Ibrahim Badamasi Babangida, נולד ב-17 באוגוסט 1941 במינה, האזור הצפוני, ניג'ריה) הוא איש צבא - גנרל בדימוס - ופוליטיקאי ניג'רי, ממוצא גבארי, שכיהן בין אוגוסט 1985 לאוגוסט 1993 כנשיא ניג'ריה (ראש הוועדה המנהלת של הכוחות המזוינים), בראש משטר של דיקטטורה צבאית.
הוא היה קודם לכן ראש המטה הכללי של הצבא הניג'רי בין ינואר 1984-אוגוסט 1985. הוא מילא תפקידי מפתח ברוב ההפיכות הצבאיות בארצו (יולי 1966, פברואר 1976, דצמבר 1983, אוגוסט 1985, דצמבר 1985 ואפריל 1990).

==ביוגרפיה==
===ילדות וצעירות===
איברהים בבנגידה נולד ב-1941 בעיר מינה, כיום בירת מדינת ניג'ר בצפון ניגריה, כבן למשפחה מוסלמית המשתייכת לשבט נופה מהקבוצה האתנית גבארי.
הוריו היו מוחמד בבנגידה, מורה במקצועו, ואיישה.
בשנים 1950–1956 הוא למד בבית ספר יסודי ובשנים 1957–1962 התחנך במכללה הממשלתית בבידה, במדינת ניג'ר.

===הקריירה הצבאית===
ב-10 בדצמבר 1962 התגייס בבנגידה לצבא. הוא למד במכללה לאימון צבאי בקדונה. הוא נמנה עם הקבוצה הראשונה של בוגרי מכללה צבאית מניג'ריה שלמד באקדמיה הצבאית ההודית, באפריל-ספטמבר 1963. מאוחר יותר בינואר 1966-אפריל 1966 עבר את הקורס 38 לקצינים צעירים בבריטניה. בבנגידה השתתף במלחמת ביאפרה. (1970-1968) נגד הקצינים הנוצרים שהכריזו על מדינה פלגנית בדרום-המזרח עתיר הנפט של ניגריה.
באוגוסט 1973- יוני 1973 עשה את הקורס המתקדם לקציני שריון ואחר כך בינואר 1977-יולי 1977 למד במכללה לפיקוד מטה בג'אג'י. ב-1980 השתלם בקורס בינלאומי לניהול ביטחוני בבית הספר לבוגרים של החיל הים האמריקאי .
ב-1966 הועלה לדרגת לוטננט, ב-1970 לדרגת מייג'ור ואחר כך לטננט קולונל, ב-1973 לדרגת קולונל, ב-1979 לדרגת בריגדיר ג'נרל וב-1983 לדרגת מייג'ור ג'נרל וב-1987 לדרגת ג'נרל.

===השתתפותו בהפיכה הצבאית הנגדית ב-1966===
כלטננט חבר בפלוגת הגששים מס. 1 בקדונה, נמנה בבנגידה עם הקצינים הצפוניים הרבים שהכינו את מה שידוע כ"הפיכה הצבאית הנגדית של 1966" שהביאה לרציחתו של הגנרל אגאוי אירונסי שעלה לשלטון בהפיכה מוקדם יותר באותה שנה ולהחלפתו בגנרל יעקובו גואון

===תפקידו בהפיכות ובכתות הצבאיות בשנות ה-1970 וה-1980===
בבנגידה היה חבר בכת הצבאית שהגיעה לשלטון בשנת 1975 כשבראשה עמד הגנרל מורטללה מוחמד. הגנרל מוחמד נרצח בשנת 1976 ב עת הפיכה צבאית כושלת. בהמשך השלטון נפל לידי הגנרל אולוסגון אובסנג'ו.
בבנגידה היה פעיל ב-1983 בהפיכה נוספת שהדיחה את הנשיא שיחו שאגארי ושהמליכה את הגנרל מוחמדו בוהארי

בימי שלטונו הראשון של בוהארי בשנים 1983–1985 היה בבנגידה ראש המטה הכללי של הצבא וחבר במועצה הצבאית העליונה של ניגריה . ב-27 באוגוסט 1985 הוביל בבנגידה הפיכה צבאית מבוססת על קצינים בעלי דרגה אמצעית שאותם קידם מתוך ראייה אסטרטגית בעוד מועד.

==חיים אישיים==
ב-6 בספטמבר 1969 התחתן בבנגידה עם מרים קינג. לזוג נולדו 4 ילדים:מוחמדו, אמינו, איישתו וחלימתו. מרים בבנגידה נפטרה ב-27 בדצמבר 2009 מסרטן שחלות.

==קישורים חיצוניים==

* 

* [https://www.encyclopedia.com/education/news-wires-white-papers-and-books/babangida-ibrahim-1941 ביוגרפיה באתר Encyclopedia]
Alison Carb Sussman - Ibrahim Babangida in "Contemporary Black Biography", Thomas Gale Research Inc 2005.

קטגוריה:נשיאי ניגריה
קטגוריה:מוסלמים
קטגוריה:גנרלים
קטגוריה:ילידי 1941
מיכאל, נסיך סקסוניה-ויימאר-אייזנך

מיכאל, נסיך סקסוניה-ויימאר-אייזנך (בגרמנית: Michael-Benedikt von Sachsen-Weimar-Eisenach; נולד ב-15 בנובמבר 1946) הוא הראש הנוכחי של בית סקסוניה-ויימאר-אייזנך, כמו גם החבר הבכיר ביותר של בית וטין כולו.

== ביוגרפיה ==
הנסיך מיכאל נולד בבמברג, בוואריה ב-15 בנובמבר 1946, כבנו היחיד של קרל אוגוסט, נסיך הכתר של סקסוניה-ויימאר-אייזנך והברונית אליזבת פון ונגנהיים-וינטרשטיין, בתם של הברון אותמר פון ונגנהיים-וינטרשטיין ומוד פון טרויצשלר. בין הסנדקים שלו היו יוליאנה, מלכת הולנד והדוכסית הגדולה המתחזה, אנה אנדרסון, שגרה עם דודתו לואיזה, נסיכת סקסוניה-מיינינגן.

בשנת 1988 מת אביו, ומיכאל הפך לראש בית סקסוניה-ויימאר-אייזנך. ב-13 בפברואר 1991 הוא ירש את ראשות בית סקסוניה-אלטנבורג, לאחר שענף זה נכחד. מה-23 ביולי 2012 הוא מחשיב את הענף המלכותי האלברטיני כנכחד.

בשנת 2004 הוא משך את תביעתו להחזרת נכסים רבים, ארכיונים (כולל אלה של שילר וגתה), וכן יצירות אמנות יקרות, בעקבות הסדר עם מדינת תורינגיה ורכש כמה אחוזות יער בתמורה.

מיכאל הוא בסדר הירושה לכתר הבריטי, בשל היותו צאצא של אוגוסטה, נסיכת בריטניה, אחותו הבכירה של ג'ורג' השלישי, מלך הממלכה המאוחדת. מאחר שאין לו בנים, היורש הנוכחי לראשות הבית הוא דודנו הנסיך וילהלם ארנסט, שבנו היחיד הנסיך גאורג קונסטנטין, בנקאי, נהרג בתאונת רכיבה ב-9 ביוני 2018.<ref></ref> בעקבות כך, צפויה הכחדתו של בית סקסוניה-ויימאר-אייזנך, לאחר מותם של מיכאל ודודנו.

== משפחתו ==
ב-9 ביוני 1970 התחתן מיכאל עם רנטה הנקל, בתם של התעשיין קונרד הנקל ויוטה פון הולסן ואחותו של כריסטוף הנקל, אולם ב-9 במרץ 1974 התגרשו השניים ללא ילדים.

ב-15 בנובמבר 1980 התחתן מיכאל בשנית בלונדון עם דאגמאר הנינגס, בתם של הנריך הנינגס ומרגרטה שאכט, ונולדה להם בת אחת:
* לאוני, נסיכת סקסוניה-ויימאר-אייזנך (נולדה ב-30 באוקטובר 1986).

== אילן יוחסין ==

== הערות שוליים ==

קטגוריה:דפים עם תרגומים שלא נסקרו
קטגוריה:גרמנים שנולדו ב-1946
קטגוריה:בית וטין
גביע המדינה בכדורגל נשים 2017/2018

גביע המדינה בכדורגל נשים לעונת 2017/2018 היא התחרות ה-20 מאז היווסדה. משחקי התחרות החלו ב-19 בדצמבר 2017 ומשחק הגמר נערך ב-23 במאי 2018 והסתיים בניצחון של מ.כ. רמת השרון על מ.ס. קריית גת. זו הזכייה הראשונה של מ.כ. רמת השרון בגביע.

בתחרות השתתפו 8 קבוצות ליגת העל (לפי התקנון האקדמיה לכדורגל בנות לא לוקחת חלק בגביע המדינה) ו-6 קבוצות מהליגה הלאומית. קבוצת בנות אילת לא השתתפה בתחרות בעונה זו. לפי תקנון התחרות, בעונה זו התקיימו 4 סיבובים וכל הקבוצות (ליגת העל וליגה לאומית) החלו להשתתף בסיבוב הראשון פרט לשתי קבוצות שהוגרלו להתחיל מהסיבוב השני.

==שמינית הגמר==
הסיבוב הראשון בתחרות היה למעשה שמינית הגמר. בסיבוב זה השתתפו 12 קבוצות. קבוצות הפועל עירוני פתח תקווה ומכבי באר שבע קיבלו בהגרלה כרטיס חופשי לסיבוב הבא.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| אס"א תל אביב || 3 - 1 || מכבי כישרונות חדרה || שכונת התקווה
|-
| הפועל רעננה || 0 - 4 || מ.ס. קריית גת || רעננה
|-
| מכבי חולון || 7 - 0 || מכבי צור שלום ביאליק || מגרש חולון חדש
|-
| מ.כ. רמת השרון || 4 - 0 || בנות נתניה || אצטדיון גרונדמן
|-
| הפועל באר שבע || 16 - 0 || בית"ר בנות מעלה אדומים || אצטדיון וסרמיל בבאר שבע
|-
| הפועל בנות פרדסיה || 0 - 2 || מכבי בנות עמק חפר || פרדסיה
|}
==רבע הגמר==
אל רבע הגמר העפילו 6 הקבוצות שניצחו בשמינית הגמר ועוד שתי הקבוצות שקיבלו בהגרלה כרטיס חופשי לשלב זה.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| מ.כ. רמת השרון || 20 - 0 || מכבי באר שבע || אצטדיון גרונדמן
|-
| מכבי חולון || 3 - 0 <small>(טכני)</small> || מכבי בנות עמק חפר || מגרש חולון חדש
|-
| אס"א תל אביב || 1 - 5 || מ.ס. קריית גת || מגרש סינתטי ברמת השרון
|-
| הפועל באר שבע || 6 - 3 || הפועל עירוני פתח תקווה || אצטדיון וסרמיל בבאר שבע
|}
==חצי הגמר==
משחקי חצי הגמר התקיימו ב-26 באפריל במתכונת של הצגה כפולה באצטדיון רמת גן.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| הפועל באר שבע || 0 – 10 || מ.כ. רמת השרון || אצטדיון רמת גן
|-
| מכבי חולון || 0 - 8 || מ.ס. קריית גת || אצטדיון רמת גן
|-
|}

==הגמר==

==ראו גם==
*עונת 2017/2018 בליגת העל בכדורגל נשים

==קישורים חיצוניים==
* [http://www.football.org.il/national-cup/?national_cup_id=617&season_id=19 עונת 2017/2018 בגביע המדינה בכדורגל נשים], באתר ההתאחדות לכדורגל בישראל
* 

קטגוריה:2017 בישראל: כדורגל
קטגוריה:2018 בישראל: כדורגל
קטגוריה:תחרויות כדורגל ב-2017
קטגוריה:תחרויות כדורגל ב-2018
קטגוריה:גביע המדינה בכדורגל נשים
קבוצת הארמיות מקנזן (רומניה)

קבוצת הארמיות מקנזן (בגרמנית: Heeresgruppe Mackensen) אשר פעלה נגד רומניה בין ה-28 באוגוסט 1916 וה-7 במאי 1918 במהלך מלחמת העולם הראשונה, בפיקודו של פילדמרשל אוגוסט פון מקנזן, הייתה קבוצת ארמיות של צבא הקיסרות הגרמנית. 

== היסטוריה ==
קבוצת ארמיות זאת הוקמה באוגוסט 1916 כדי לתקוף את רומניה מדרום. בספטמבר, לאחר הצלחה ראשונית משמעותית, הפלישה הראשונה הופסקה באופן זמני על ידי הרומנים והרוסים, אך באוקטובר 1916 נכבשה קונסטנצה וב-6 בדצמבר נכבשה גם בוקרשט. הרומנים נהדפו לעבר יאשי, והחזיקו את הקו לאורך 1917 ובתחילת 1918 עד לחתימת חוזה בוקרשט (1918) ב-7 במאי 1918. 

קבוצת הארמיות פורקה ב-1 ביולי 1918, ומקנזן מונה לראש הפיקוד העליון של צבא הכיבוש ברומניה (Oberkommando des Bezatzungsheeres). 

== סדר כוחות ==
* הארמייה הבולגרית השלישית (סטפן טושב, ולאחריו סטפן נרזוב וגאורגי טודורוב). 
* צבא הדנובה הגרמני (רוברט קוש).
* הקורפוס העות'מאני השישי (מוסטפא חילמי פאשה) (אוקטובר 1916 - פברואר 1918).
* הארמייה הגרמנית התשיעית (אריך פון פאלקנהיין, ולאחריו יוהנס פון אבן) (דצמבר 1916 - מאי 1918).

קטגוריה:יחידות צבא גרמניות במלחמת העולם הראשונה
קבוצת הארמיות מקנזן (סרביה)

קבוצת הארמיות מקנזן (בגרמנית: Heeresgruppe Mackensen), הייתה קבוצת ארמיות של צבא הקיסרות הגרמנית אשר פעלה בסרביה בין ה-18 בספטמבר 1915 ו-11 באוקטובר 1916 במהלך מלחמת העולם הראשונה בפיקודו של פילדמרשל אוגוסט פון מקנזן. שמה שונה ב-11 באוקטובר 1916 לקבוצת הארמיות בלוב וב-23 באפריל 1917 לקבוצת הארמיות שולץ, על פי המפקד החדש שלה. 

== 1915 - 1916 ==
קבוצת ארמיות זו הוקמה בספטמבר 1915 כדי לפלוש לסרביה. הפלישה החלה ב-7 באוקטובר 1915 ועד סוף ינואר 1916, כל סרביה, מונטנגרו והחלק הגדול ביותר של אלבניה היו בידי מעצמות המרכז. לאחר מכן, החזית התייצבה על הגבול היווני-מקדוני. 

=== סדר הכוחות אוקטובר 1915 ===
* הארמייה הגרמנית ה-11 (מקס פון גלוויץ) 
* הארמייה הבולגרית הראשונה (קלמנט בוידז'ייב) 
* הארמייה האוסטרו-הונגרית השלישית (הרמן קבש) 

גם הארמייה הבולגרית השנייה (גאורגי טודורוב) השתתפה בפלישה, אך נשאר תחת שליטתו הישירה של הפיקוד הבולגרי. 

== 1916 - 1918 ==
ב-30 ביולי 1916 עזב פילדמרשל מקנזן לטובת החזית הרומנית וקבוצת הארמיות נותרה בפיקודו של הפיקוד העליון הבולגרי. 

ב-11 באוקטובר 1916 הפך אוטו פון בלו למפקד החדש, וקבוצת הארמיות קיבלה את השם "קבוצת הארמיות בלוב" (בגרמנית: Heeresgruppe Below). ב-23 באפריל 1917 הוחלף פון בלוב על ידי פרידריך פון שולץ, וקבוצת הארמית שונתה שוב ל"קבוצת הארמיות שולץ" (בגרמנית: Heeresgruppe Scholtz). 

=== סדר הכוחות 1916 - 1918 ===
* הארמייה הגרמנית ה-11 (ארנולד פון וינקלר, ולאחריו קונו פון שטויבן) 
* הארמייה הבולגרית הראשונה ( קלמנט בוידז'ייב, ולאחריו דימיטר גשוב) 

קטגוריה:יחידות צבא גרמניות במלחמת העולם הראשונה
קבוצת הארמיות מקנזן (פולין)

קבוצת הארמיות מקנזן (בגרמנית: Heeresgruppe Mackensen), אשר פעלה בפולין בין ה-22 באפריל 1915 ו-8 בספטמבר 1915 במהלך מלחמת העולם הראשונה בפיקודו של פילדמרשל אוגוסט פון מקנזן, הייתה קבוצת ארמיות של צבא הקיסרות הגרמנית.

==היסטוריה==
קבוצת הארמיות הוקמה ב-22 באפריל 1915, בפיקודו של אוגוסט פון מקנזן. שמה שונה ב-8 בספטמבר 1915 לקבוצת הארמיות לינסינגן, כאשר אלכסנדר פון לינסינגן הפך למפקד החדש שלה. ביוני 1916 עמדה קבוצת הארמיות מול מתקפת ברוסילוב, ולאחר נסיגה ראשונית, היא בלמה את ההתקדמות הרוסית בקרב קובל. לאחר חתימת חוזה ברסט-ליטובסק במרץ 1918, כבשה קבוצת הארמיות את אוקראינה. 

ב-31 במרץ 1918 הוחלף פון לינסינגן על ידי הרמן פון אייכהורן, ושמה שונה לקבוצת הארמיות אייכהורן-קייב (בגרמנית: Heeresgruppe Eichhorn-Kiew). ב-3 באפריל שונה שם קבוצת הארמיות לקבוצת הארמיות אייכהורן, ובפעם האחרונה שונה שם הקבוצה ב-13 באוגוסט לקבוצת קבוצת הארמיות קייב, בעקבות הרצח של הגנרל אייכהורן. יורשו היה גינטר פון קירכבך, וקבוצת הארמיות פורקה ב-7 בפברואר 1919.

== סדר הכוחות אפריל-ספטמבר 1915 ==
* הארמייה הגרמנית ה-11 (אוגוסט פון מקנזן).
* הארמייה האוסטרו-הונגרית הרביעית (יוזף פרדיננד, ארכידוכס אוסטריה).
* הארמייה האוסטרו-הונגרית השנייה (אדוארד פון בהם-ארמולי), מיוני 1915.
* ארמיית הבוג הגרמנית (אלכסנדר פון לינסינגן), מ-8 ביולי 1915.

== סדר הכוחות ספטמבר 1915-מרץ 1918 ==
* הארמייה האוסטרו-הונגרית הרביעית (יוזף פרדיננד, ארכידוכס אוסטריה, ולאחריו קרל טרשצ'יאנסקי פון נאדוש).
* ארמיית הבוג הגרמנית (אלכסנדר פון לינסינגן).

קטגוריה:יחידות צבא גרמניות במלחמת העולם הראשונה
מאר-א-לאגו

מאר-א-לאגו (באנגלית: Mar-a-Lago, מספרדית: "מהים עד האגם") הוא בית נופש בפאלם ביץ', פלורידה, בבעלותו של נשיא ארצות הברית לשעבר, דונלד טראמפ, משנת 1985.

== היסטוריה ==
האתר הוקם בין 1924–1927 על ידי מארג'ורי מריוות'ר פוסט . האחוזה מכילה 128 חדרים ומשתרעת על שטח של 5.8 דונם. היא כוללת את מועדון מאר-א-לאגו שהוא מועדון סגור לחברים אשר מכיל חדרי אירוח, ספא, ומתקנים אחרים בסגנון בתי מלון.

לפני מותה ב-1973, הורישה פוסט את הנכס לשירות הפארקים הלאומיים של ארצות הברית, בתקווה שניתן יהיה להשתמש באחוזה בעת ביקורים ממלכתיים, שיתקיימו באזור, או כמקום בו ישהו נשיא ארצות הברית וצוותו במשך תקופות ממושכות במהלך עונות החורף . אולם מכיוון שהעלויות שהיו כרוכות בתפעול הנכס היו גבוהות, הוחזר הנכס לבסוף לקרן פוסט בשנת 1981.

האחוזה היא השנייה בגודלה במדינת פלורידה והאחוזה ה-20 בגודלה בארצות הברית כולה.

=== בבעלות דונלד טראמפ ===
בשנת 1985 רכש את האחוזה איש העסקים דונלד טראמפ. אשתו אז, איוונה טראמפ, הייתה אחראית על ניהול הנכס. טראמפ המשיך להחזיק בבעלותו את האחוזה לאחר שני הגירושין שעבר. למשפחת טראמפ אזור מגורים פרטי בשטח סגור באחוזה.

במהלך כהונתו כנשיא ארצות הברית, ביקר טראמפ לעיתים קרובות באחוזה. האחוזה שימשה גם לאירוח פגישות שהתקיימו בין הנשיא טראמפ למנהיגים בינלאומיים, כולל ראש ממשלת יפן שינזו אבה ונשיא הרפובליקה העממית של סין שי ג'ינפינג, נשיא ברזיל ז'איר בולסונארו.

החל מנובמבר 2019, זהו ביתו הפרטי הקבוע של טראמפ, אליו עבר ממגדל טראמפ במנהטן.

ב-8 באוגוסט 2022 הודיע טראמפ כי סוכני ה-FBI פשטו על האחוזה בחשד שנמצאים שם חומרים מסווגים מהבית הלבן.<gallery>
קובץ:Photo of the Day April 19, 2018 (40942416934).jpg
קובץ:President Donald Trump receives a briefing on a military strike.jpg
קובץ:President Trump's First 100 Days- 70 (34224813662) (cropped1).jpg
קובץ:Shinzō Abe and Donald Trump in Palm Beach (6).jpeg
קובץ:Shinzō Abe and Donald Trump in Palm Beach (1).jpeg
קובץ:TrumpAbeMaralago'18.jpg
קובץ:President Donald J. Trump holds a video teleconference with members of the U.S. military.jpg
קובץ:Marine One at Mar-a-Lago (33638030158).jpg
קובץ:Marine One Departs Mar-a-Lago (47139289641).jpg
קובץ:Maralago1 (4158314102).jpg
</gallery>

==קישורים חיצוניים==

* 
* 
* 

==הערות שוליים==

קטגוריה:מעונות נשיאי ארצות הברית
קטגוריה:ארגון טראמפ
קטגוריה:עסקים ונכסים של דונלד טראמפ